छठा आईसीसी महिला टी20 वर्ल्ड कप शुक्रवार 9 नवंबर से विंडीज में शुरू होने जा रहा है. इसमें 10 टीमें हिस्सा लेंगी. मेजबान विंडीज गत चैंपियन है और वह अपने खिताब का बचाव करने उतरेगा. जबकि, ऑस्ट्रेलिया इस खिताब पर चौथी बार कब्जा करने की कोशिश करेगा. 2009 में चैंपियन रह चुके इंग्लैंड की नजरें दूसरे खिताब पर होंगी.भारतीय पारी हरमनप्रीत के इर्द गिर्द घूमती रही. उन्होंने तब जिम्मेदारी संभाली जबकि भारत स्मृति मंदाना (13), जेमिमा रोड्रिग्स (21), मिताली राज (18), वेदा कृष्णमूर्ति (तीन) और डी हेमलता (शून्य) के विकेट गंवाकर पांच विकेट पर 70 रन के स्कोर पर संघर्ष कर रहा था. हरमनप्रीत ने इसके साथ दीप्ति शर्मा (18) के साथ छठे विकेट के लिये 54 रन की साझेदारी करके टीम को चुनौतीपूर्ण स्कोर तक पहुंचाया.